b'\n_START_ARTICLE_\nAlex Song\n_START_SECTION_\nOsebno \xc5\xbeivljenje\n_START_PARAGRAPH_\nSong je bil rojen v Douali v Kamerunu. Njegov o\xc4\x8de je umrl, ko je Song imel tri leta. Od takrat mu je bil njegov slavnej\xc5\xa1i stric Rigobert Song kot drugi o\xc4\x8de in imel ogromen vpliv pri Alexovi izbiri kariere nogometa\xc5\xa1a. Alex Song je dejal, da je vedno \xc5\xbeelel svojim otrokom omogo\xc4\x8diti lepo otro\xc5\xa1tvo, ki ga sam ni imel. Poro\xc4\x8dil se je pri 18 letih in ima dva otroka. Starej\xc5\xa1i je sin Nolan, ki ima dve leti._NEWLINE_Song ima 10 bratov in 17 sester.\n_START_SECTION_\nBastia\n_START_PARAGRAPH_\nV sezoni 2003-04 se je pridru\xc5\xbeil mladinski ekipi francoske Bastie. \xc5\xbde v naslednji sezoni je postal \xc4\x8dlan prve ekipe in zbral 34 nastopov. Kot igralec Bastie je vzbudil zanimanje s strani ve\xc4\x8d klubov, med drugim so bili to Inter, Juventus, Manchester United, Lyon in Middlesbrough.\n_START_SECTION_\nArsenal\n_START_PARAGRAPH_\nSong se je na preizku\xc5\xa1nji pridru\xc5\xbeil Arsenalovi ekipi in skupaj z njimi v Avstriji treniral v predsezoni. Tako je napravil vtis na Arsenalovega mened\xc5\xbeerja Arsena Wengerja. 11. avgusta 2005 se je za prihajajo\xc4\x8do sezono Arsenalu pridru\xc5\xbeil kot posojen igralec Bastie. Leto kasneje, 11. junija 2006, je z Arsenalom podpisal \xc5\xa1tiriletno pogodbo, ko je ta njegovem biv\xc5\xa1em klubu pla\xc4\x8dal 1 milijon funtov od\xc5\xa1kodnine. Debi v Premier League je do\xc4\x8dakal 19. septembra 2005. Na igri\xc5\xa1\xc4\x8de je stopil kot menjava ob zmagi Arsenala nad Evertonom z 2:0. Zbral je tudi ve\xc4\x8d nastopov v Ligi prvakov. Proti koncu sezone Premier League je ob odsotnosti nekaterih igralcev, bil ve\xc4\x8dkrat \xc4\x8dlan prve enajsterice._NEWLINE_Svoj prvi gol za ekipo je dosegel 9. januarja 2007, na tekmi proti Liverpoolu, ko je Arsenal na tekmi Liga\xc5\xa1kega pokala na Anfieldu zmagal s 6:3._NEWLINE_30. januarja 2007 je bilo potrjeno, da se Song seli na posodo v Chartlon Athletic do konca sezone. \xc4\x8ceprav je napravil vtis je Charlton izpadel v drugo ligi in Song se je vrnil v Arsenal._NEWLINE_Tekom sezone 2007-08 je za\xc4\x8denjal tekme v Liga\xc5\xa1kem pokalu kot osrednji branilec. Zaradi nastopa na Afri\xc5\xa1kem pokalu narodov je izpustil polfinalno tekmo proti Tottenhamu, kjer je Arsenal izpadel iz tekmovanja. V prvi enajsterici je igral v tekmah proti koncu sezone, najbolj klju\xc4\x8dno na Old Traffordu proti Manchester Unitedu, ki se je kon\xc4\x8dala z remijem._NEWLINE_Prvi gol v Ligi prvakov je dosegel na gostovanju proti Fenerbah\xc3\xa7eju, ob Arsenalovi zmagi s 5-2. Prvi gol v dr\xc5\xbeavnem prvenstvu, skupno tretjega je dosegel 11. aprila 2009 proti Wiganu. Preigral je nekaj nasprotnikov in hladnokrvno zadel v spodnji vratarjev kot. Arsenal je zmagal s 4-1.\n_START_SECTION_\nSezona 2009-10\n_START_PARAGRAPH_\nSezono je za\xc4\x8del odli\xc4\x8dno in za\xc4\x8del na enajstih od prvih 12 tekem dr\xc5\xbeavnega prvenstva. Na arsenal.com je bil oktobra tretji igralec meseca, za soigralcema Cescom Fabregasom in Robinom van Persiejem. S svojimi konstantnimi predstavami je postal eno izmed prvih imen ekipe. 25. novembra 2009 je podpisal pet-letno pogodbo in se tako s klubom zavezal do leta 2014. Svoj drugi gol v prvenstvu je dosegel 30. decembra 2009 in postavil kon\xc4\x8dni izid ob zmagi nad Portsmouthom. V tej sezoni je iz celotne ekipe Song najbolj napredoval in tako potrdil mesto v prvi enajsterici.\n_START_SECTION_\nSezona 2010-11\n_START_PARAGRAPH_\n11. septembra 2010 je proti Boltonu dosegel 1000. gol Arsenala pod Wengerjevim okriljem. Arsenal je zmagal s 4-1.\n_START_SECTION_\nMednarodna kariera\n_START_PARAGRAPH_\nKljub temu, da ni imel nobenega nastopa za Kamerunsko reprezentanco, je bil vpoklican za Afri\xc5\xa1ki pokal narodov 2008. Mednarodni debi je imel v njihovi prvi tekmi v skupini, poraz 4-2 proti Egiptu. Po prvem pol\xc4\x8dasu je zamenjal St\xc3\xa9phana Mbio in se pridru\xc5\xbeil stricu Rigobertu na igri\xc5\xa1\xc4\x8du. Za \xc4\x8das turnirja je bil pravo odkritje obrambne vrste Kameruna. Prislu\xc5\xbeil si je tudi nagrado za igralca tekme v polfinalu, ampak se je po\xc5\xa1kodoval v finalni tekmi proti Egiptu. Klub temu je bil tudi vklju\xc4\x8den v najbolj\xc5\xa1o enajsterico turnirja._NEWLINE_Song je bil vpoklican tudi v Afri\xc5\xa1ki pokal narodov 2010 in je bil edini Kamerunec vklju\xc4\x8den v ekipo turnirja.'